Държавен вестник, бр. 29, 2013 г., стр. 43

БРОЙ  29	
Д Ъ Р Ж А В Е Н  В Е С Т Н И К 	
СТР.  43  
5. Изисквания към материалната база
Обучението по теория на професията се 
осъществява в учебни кабинети, а по учебна 
практика – в учебно-тренировъчни кабинети 
и спортни зали на обучаващата институция, 
на учебно-тренировъчни полигони и природни 
обекти и в закрита материална спортна база 
на други спортни организации и фирми, къ­
дето обучаемите ще провеждат предвидената 
спортно-педагогическа практика.
5.1. Учебни кабинети 
Обзавеждането на учебните кабинети 
подпомага за ефективното провеждане на 
основните дейности и процеси, свързани с 
преподавателската и учебната дейност. 
Обзавеждането и оборудването на учебния 
кабинет включват: работно място на препода­
вателя (работна маса и стол), работно място 
на всеки обучаван (работна маса и стол), 
учебна дъска – по възможност бяла, мебели 
(предимно шкафове за различни цели), гладка 
свободна стена за окачване на нагледни ма­
териали, видео и учебни видеофилми, екран 
за прожектиране, мултимедия, компютър, 
шрайбпроектор и други дидактически сред­
ства за обучение.
Необходимо е обучаващата институция 
да разполага с отделен учебен кабинет за 
обучение по чужд език и учебен кабинет за 
компютърно обучение с работно място за пре­
подавателя (работна маса с компютър, стол) 
и работно място за всеки обучаем (работна 
маса с компютър, стол) съгласно нормативите 
на МОМН и РЗИ.
5.2. Обучението по практика на професи­
ята се извършва в реална работна среда – в 
спортни зали, оборудвани със спортни уреди 
и съоръжения, и на учебно-тренировъчни 
полигони и природни обекти в зависимост от 
изискванията на конкретната спортно-турис­
тическа дейност и броя на лицата, включени 
в групата.
6. Изисквания към обучаващите 
6.1. По теория 
Право да преподават теория имат лица с 
висше образование, с образователно-квалифи­
кационна степен „магистър“ или „бакалавър“ 
от професионални направления „Спорт“ или 
„Педагогика на обучението по физическо 
възпитание“ от Класификатора на областите 
на висше образование и професионалните 
направления, приет с ПМС № 125 от 2002 г. 
(обн., ДВ, бр. 64 от 2002 г.; посл. изм. и доп., 
бр. 94 от 2005 г.), със специалност, съответ­
стваща на учебните предмети (модули) от 
професионалната подготовка.
6.2. По практика
Право да преподават практика имат лица с 
висше образование, с образователно-квалифи­
кационна степен „магистър“ или „бакалавър“ 
от професионални направления „Спорт“ или 
„Педагогика на обучението по физическо 
възпитание“ от Класификатора на областите 
на висше образование и професионалните 
направления, приет с ПМС № 125 от 2002 г. 
(обн., ДВ, бр. 64 от 2002 г.; посл. изм. и доп., 
бр. 94 от 2005 г.), със специалност, съответ­
стваща на учебните предмети (модули) от 
професионалната подготовка. 
Препоръчително е на всеки три години 
обучаващите да преминават курс за актуали­
зиране на професионалните знания и умения.
2456
МИНИСТЕРСТВО
НА ОТБРАНАТА
НАРЕДБА № Н-5 
от 11 март 2013 г.
за определяне на реда за ползване и запла-
щане на медицинските дейности в болниците 
за долекуване, продължително лечение и 
рехабилитация в структурата на Военноме-
дицинската академия
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за ползване и заплащане на меди­
цински дейности – лечение, рехабилитация, 
профилактика и възстановяване, извършвани 
в болниците за долекуване, продължително 
лечение и рехабилитация (БДПЛР) в струк­
турата на Военномедицинската академия 
(приложение № 1).
Чл. 2. В БДПЛР се приемат лица, нужда­
ещи се от долекуване, продължително лече­
ние и рехабилитация и възстановяване чрез 
лекарствена и физикална терапия, моторна и 
психична рехабилитация, балнео-, климато- и 
таласолечение.
Чл. 3. Престоят в БДПЛР и заплащането 
на дейностите се определят от осигурителния 
статус на постъпващите за лечение, както и 
от правата на лицата, определени в чл. 202а, 
ал. 1, чл. 226г, ал. 1, чл. 226ж, ал. 1, чл. 226л и 
чл. 298а от Закона за отбраната и въоръжените 
сили на Република България и чл. 48, т. 2 от 
Закона за резерва на въоръжените сили на 
Република България.
Г л а в а  в т о р а
КАТЕГОРИИ ЛИЦА И СРОК НА ЛЕЧЕНИЕ, 
РЕХАБИЛИТАЦИЯ И ПРОФИЛАКТИКА
Чл. 4. В БДПЛР могат да постъпват за 
лечение, рехабилитация, профилактика и 
възстановяване следните категории лица:
1. ползващи правата по чл. 202а, ал. 1, 
чл. 226г, ал. 1, чл. 226ж, ал. 1, чл. 226л и 
чл. 298а от Закона за отбраната и въоръже­
ните сили на Република България, а именно:
а) военнослужещите, участвали в между­
народни операции и мисии;